Escuela d'Incheniería y Arquitectura (Zaragoza)

:*Iste articlo tracta sobre a *'Escuela d'Incheniería y Arquitectura** de Zaragoza. ta atros emplegos se veiga [[Eina (desambigación)]]''.



A **Escuela d'Incheniería y Arquitectura** (en [[idioma castellano|castellano]] ''Escuela de Ingeniería y Arquitectura''), **EINA*', ye o centro d'a [[Universidat de Zaragoza]] a on que s'imparte l'amostranza d'as titulacions de [[grau]], [[master]] y [[doctorato|doctorau]] en as diferents brancas d'a [[Incheniería]] y de l'[[Arquitectura]]. A escuela fue establida en [[2011]], cuan fue creyada como producto d'a integración d'o [[Centro Politecnico Superior]] (*CPS*) y a [[Escuela Universitaria d'Incheniería Tecnica Industrial de Zaragoza]] (*EUITIZ*).

A escuela ye situata en o *Campus Río Ebro* d'a ciudat de [[Zaragoza]] y trestallata en tres edificios: [[Ada Byron]], [[Leonardo Torres Quevedo|Torres Quevedo]] y [[Agustín de Betancourt|Betancourt]]. En o Campus, situato en o districto de l'[[ACTUR]] y amán de [[Chuslivol]], tamién se troban uno d'os edificios d'a [[Facultat d'Economía y Empresa]] (edificio *Lorenzo Normante'', l'antiga Escuela Universitaria d'Estudios Empresarials de Zaragoza) y bels institutos universitarios y d'investigación.

## Historia

O día 14 d'abril de 2011, se publicó en o Boletín Oficial de Aragón a Orden por a que s'autorizaba a supresión d'o Centro Politecnico Superior y a Escuela Universitaria d'Incheniería Tecnica Industrial de Zaragoza, creyando-se d'a suya integración a Escuela d'Incheniería y Arquitectura d'a Universidat de Zaragoza. Provisionalment, o primer director d'a Escuela estió Enrique Masgrau Gómez, qui yera dica alavez o director d'o Centro Politecnico Superior, a qui succedió Rafael Bilbao Duñabeitia, primer director electo d'a EINA.

## Estudios
En a Escuela d'Incheniería y Arquitectura s'ofreixen os siguients estudios de grau, seguntes o Plan Bolonya:

* Incheniería electrica
* Incheniería electronica y automatica
* Incheniería mecanica
* Incheniería quimica
* Incheniería de tecnolochías industrials
* Incheniería informatica
* Incheniería de tecnolochías y servicios de telecomunicación
* Incheniería en disenyo industrial y desarrollo de producto (s'ufriba en a EUITIZ dende o curso 2008/2009)
* Arquitectura (s'ufriba en o CPS dende o curso 2008/2009)

Amás d'as anteriors titulacions, a Escuela continó a impartición d'os títols que se trobaban en extinción en o Centro Politecnico Superior y en a EUITIZ:

* Incheniería informatica
* Incheniería quimica
* Incheniería industrial
* Incheniería de telecomunicacions
* Incheniería tecnica industrial (mecanica, quimica, electricidat y electronica)
* Incheniería tecnica en disenyo industrial

Respective a os estudios oficials de postgrau, se i puet estudiar actualment ueito masters universitarios oficials:
* Incheniería de Sistemas y  Informatica.
* Tecnolochías d'a Información y Comunicacions en Rez móbils.
* Incheniería Electronica. 
* Incheniería Biomedica.
* Enerchías Renovables y Eficiencia Enerchetica.
* Mecanica Aplicada.
* Sistemas Mecanicos.
* Introducción a la Investigación en Incheniería Quimica y d'o Medio Ambient.

Antiparte, s'ofreixen cuantos estudios propios (masters, postgraus y diplomas d'especialización) estando continación d'a ofierta que se feba dende l'extincto Centro Politecnico Superior.
 
## Referencias